Kapiteel

**Kapiteel** (ladina keeles *capitelium* 'peake' sõnast *caput* 'pea') on samba, piilari või pilastri ülemine, sageli kaunistatud lõik, mis klassikalistes orderites paikneb samba tüvese ja talastiku vahel. Kapiteeli peal võib asetseda ka talum, sellele omakorda toetuda talasilluse, kaare või võlvi mingi osa.

Kapiteel on kujundatud sambatüvesest selgesti eristuvaks. Ta on arhitektuuris oluline kaunistuslik osa, kujundatud taimemotiividega, voluutidega või figuraalse raiddekooriga. Kunstiajaloos on erinevates kultuurides kujunenud välja rohkelt erinevaid kapiteelide tüüpe.

## Tüübid
### Vana-Egiptus
Vana-Egiptuse arhitektuuris esinevad sambad on kujundatud enamasti taimemotiividega ja samba kapiteel imiteerib papüüruse-, palmi- või lootosetaime mõnd osa. Kapiteeli järgi nimetatakse Vana-Egiptuse sambaid papüürussammasteks, palmsammasteks ja lootossammasteks. 
* papüüruskapiteel – papüürus-lõikheina õisikut imiteeriva kujundusega kapiteel, võib olla avatud ja alt üles laienev või pungataoliselt suletud olekus, viimatinimetatuga kaasneb vahel ka sambatüvese kujundus püstvagudega, nii et sammas meenutab kõrrekimpu
* lootoskapiteel – lootose õit või punga imiteeriv kapiteel
* palmkapiteel – ainult kergelt ülasuunas laienev, palmivõra imiteerivate lehtedega kapiteel 
* Hathori kapiteel – kuubikujuline neljal tahul jumalanna Hathori nägu kujutav kapiteel, võib esineda ka komposiitkapiteelina, mille puhul näiteks papüürus- või lootoskapiteeli kohal on veel Hathori kapiteel

Luxor, West Bank, Ramesseum, column top decorations, Egypt, Oct 2004.jpg|Kaks papüüruskapiteeliga sammast
Luxor-Tempel Hof Amenophis III. 02.jpg|Suletud papüürusepunga kujulise kapiteeliga kõrrekimbutaolised sambad
Manchester Museum 2015 028 - Limestone column capital.jpg|Lootoskapiteel
Sahure-Pyramid - Temple 04.jpg|Palmkapiteel
Edfu Temple 032010 01.jpg|Kaks palmsammast altvaates
S F-E-CAMERON EGYPT 2006 DENDERA 01389.JPG|Hathori kapiteel
Aswan Philae temple column head.jpg|Komposiitkapiteel papüüruse- või lootoseõitega ja Hathori peadega


### Vana-Kreeka
Vana-Kreeka arhitektuuris kujunevad välja kolm klassikalist orderit – dooria, joonia ja Korintose order, mil igaühel on iseloomulik kapiteelikujundus: dooria orderis lihtne ümara padjandi kujuline kapiteel, joonia orderis voluutidega ja Korintose orderis akantuselehtedega kapiteel. Klassikaliste orderite hulka ei loeta arhailisel ajastul kasutusel olnud protojoonia ehk aioolia orderit.

Fail:Temple of Hephaestus south-western corner.jpg|Hephaistose templi dooria kapiteel
Fail:Ionic capital Erechtheum 5th century BCE.jpg|Erechtheumi joonia kapiteel
Fail:Grece athenes olympion det.jpg|Ateena Zeusi templi Korintose kapiteel


### Vana-Rooma
Vana-Rooma arhitektuuris kasutatakse edasi klassikalisi ordereid, mida modifitseeritakse ja kaunistatakse erinevatel ehitistel uute friiside ja üksikmotiividega, orderitest lisanduvad lihtne Toscana order ja joonia ning Korintose orderit kombineeriv komposiitorder.

Fail:Museo del Foro de Caesaraugusta - Wiki Takes Caesaraugusta 04.jpg|Rooma-aegne Toscana kapiteel. Museo del Foro de Caesaraugusta
Fail:Peristyle garden.jpg|Vana-Rooma elumaja peristüüli jäänused
Fail:Semicolonne anfiteatro di aosta.jpg|Toscana poolsambad Aosta amfiteatri välisseinal, keskajal kloostriks ümber ehitatud 
Building with fish pond, winter palace, Hadrian&#039;s Villa, Tivoli (16104079496).jpg|Komposiitorderi sammas Hadrianuse villas Tivolis
Composite capital1.jpg|Komposiitkapiteel Rooma-aegsest Efesosest


### Bütsants
Bütsantsi arhitektuurile iseloomulik kapiteelivorm on korvkapiteel, ülasuunas laienev ja kergelt kumerate külgedega tagurpidi tüvipüramiidi kujuga ja tihedalt pitsilise stiliseeritud taimdekooriga kaetud kapiteel, millel asetses samasuguse kujuga talum. Korvkapiteel võis olla ka ümmargune, dekoor võis olla ka põimornamendist või figuraalne. Samuti kasutati edasi antiikseid kapiteelitüüpe nende puhtal kujul või kombineeriti nende elemente korvkapiteeli vormiga, nii et tekkis kahetasandiline Bütsantsi kapiteel. Talum võis kanda keisrite monogramme või ristikujutisi.

Fail:Euphrasian Basilica Capital 4.JPG|Bütsantsi kapiteel koos talumiga Euphrasia basiilikas Porečis
Fail:Ravenna San Vitale 201.jpg|Bütsantsi kapiteelid Ravenna San Vitale basiilikas
Fail:Istanbul.Hagia Sophia077.jpg|Joonia voluutidega korvkapiteel Hagia Sophia kirikus
Fail:PikiWiki Israel 20379 Archeological sites of Israel.JPG|Põimornamendi ja voluutidega korvkapiteel ja Bütsantsi-pärane Korintose kapiteel
Fail:4267 - Siracusa, Palazzo Bellomo - Colonna bizantina (sec. VIII) con capitello ionico - Foto di giovanni Dall'Orto, 18 marzo 2014.jpg|Diagonaalkanneleeringuga ja joonia kapiteeliga Bütsantsi sammas Sürakuusast
Fail:Lechaion.jpg|Bütsantsi joonia kapiteel koos talumiga Lechaionist
Fail:Capital-From-Phillipi-Museum.jpg|Figuraalse dekooriga Bütsantsi kapiteel
Fail:Chapiteaux, portique sud de la cour de la Grande Mosquée de Kairouan.jpg|Bütsantsi komposiitkapiteel ja korvkapiteel Kairouani suures mošees
Fail:Armenië - Kaukasus (2896850946).jpg|Voluutidega korvkapiteelid Zvarthnotshi katedraali varemeis Armeenias


### Islami arhitektuur
Islami arhitektuuris on kapiteelid vastavalt elusolendite kujutamise keelule selle religiooni esteetikas peaasjalikult abstraktse geomeetrilise kujuga, nende ornamendi moodustavad väikesed ehisliistud ja seeriatena korduvad miniatuursed kaared (*[[muqarnas]]*-kapiteel). Teine iseloomulik kapiteelivorm on konsoolkapiteel kahes suunas ulatuvate konsoole meenutavate väljaulatuvate osadega (esineb ka India arhitektuuris). Paljudes keskaegsetes ehitistes on kasutatud varasematelt ehitistelt võetud *[[spolia]]*-kapiteele või Korintose ja komposiitkapiteeli lihtsustatud vormides koopiaid, samuti klassikaliste vormidega võrreldes väljavenitatuma kujuga ja peene ažuurse taimornamendiga kaetud bütsantslikke vorme meenutavad kapiteelid.

Fail:Capitel del Patio de los Arrayanes (la Alhambra).jpg|*Muqarnas*-kapiteel. Patio de los Arrayanes (Alhambra)
Fail:Decoration in Generalife Palace in Alhambra001.JPG|*Muqarnas*-kapiteel Generalife palees
Fail:La Aljafería - Palacio taifa - Detalle 04.JPG|Arabeskidega kapiteelid La Aljaferías
Fail:La Aljafería 14092014 120041 05630.jpg|Ažuurse ornamendiga kapiteel
Fail:Aa alhambra pillar 2016 holmstad.jpg|Korintose orderist tuletatud lihtsustatud vormiga kapiteel ümarsambal Alhambras
Fail:Granada, Alhambra, Sala de los Abencerrajes, arabesque.jpg|Palmeti ja voluutidega kapiteel Alhambras, Sala de los Abencerrajes
Fail:Capitel almohade, al-Ándalus.jpg|Lihtsustatud komposiitkapiteel, al-Ándalus
Fail:Hermitage hall 386 - 07.jpg|14. sajandi kapiteelid Andaluusiast
Carved Wooden Pillers of houses.JPG|Puitsammas konsoolkapiteeliga Gujaratis]]


### Varakeskaeg ja romaanika
Eel- ja vararomaanikas kasutati kas hilisantiikseid *[[spolia]]*'id või lähtuti raidkunstis antiiksete kapiteelide vormist, mida lihtsustati. Kapiteelide dekoor oli pinnaline ja stiliseeritud.

SAN JUAN DE BAÑOS INTERIOR.JPG|Korintose orderi eeskuju järgivad raidkapiteelid San Juan de Bañose eelromaani kiriku arkaadis
Jouarre Crypte Saint Paul110242.JPG|Akantuselehtede ja muna- ning pärlvöödiga kapiteel Merovingide-aegses Jouarre'i kloostrikiriku krüptis
Campillo, Iglesia de San Pedro de la Nave-PM 17867.jpg|San Pedro de la Nave eelromaani kapiteel
Iglesia de San Pedro de la Nave (2677050303).jpg|Taanieli lõviaugus kujutav kapiteel San Pedro de la Nave kirikus
Wamba Santa María capital1179.JPG|Pilastri kapiteel Wamba Santa María eelromaani kirikus
Faras capitel.png|Kopti kapiteel Farasist


Ottode arhitektuuris esineb piiratud alal lühikest aega ümar seenkapiteel, mida mõned on oletanud põlvnevat lihtsustatud korintose kapiteelist.
 
Romaanikale iseloomulikud kapiteelikujud on kuupkapiteel, voltkapiteel, kuup-karikkapiteel ja trapetskapiteel. 

13 Wartburg Palas Kapitelle2.jpg|Romaani kaksiksamba lehtdekooriga kaksikkapiteel Wartburgi lossis
Marmoutier Abbaye 15.JPG|Viinapuumotiiviga kaksiskuupkapiteel Marmoutier' kloostrikirikus
Knechtsteden St. Maria Magdalena und St. Andreas Kapitell 167.JPG|Kuupkapiteel Knechtstedeni St. Maria Magdalena ja St. Andrease kirikus
Lügde St. Kilian Kapitell.jpg|Dekooriga ja voluutidega kuupkapiteel Lügde St. Kiliani kabelis
Fotothek df ps 0004825 Kirchen ^ Basiliken ^ Kapitelle.jpg|Dekooriga kuupkapiteelid Quedlinburgi St. Servatiuse kirikus
Hildesheim, Michaeliskirche, Kapitell.JPG|Vararomaani kapiteel Hildesheimi Miikaeli kirikus
Gelnhausen Kaiserpfalz 70.JPG|Kuup-karikkapiteel Gelnhauseni keisripfaltsis


Juba alates vararomaanikast oli kasutusel ka kujukapiteel, mille puhul oli kapiteeli geomeetriline põhivorm üleni kaetud figuraalse reljeefse dekooriga. Reljeefidel kujutati inimesi, loomi ja müütilisi olendeid. Üks kujukapiteeli erivorme oli juba hilisantiigis kasutusel olnud kotkakapiteel. Inimeste ja loomade kujutisi kombineeriti sageli ka stiliseeritud taimdekooriga, paigutades figuurid palmettide, lehevanikute, põim- ja väänelornamendi sisse või vahele. Paljudel juhtudel olid jutustavad või sümboolseid tähendusi kandvad kujutised organiseeritud tervet hoonet hõlmavasse pildiprogrammi. Kujukapiteeli kasutus hääbus koos romaani kunstiga.

Cloister Abbaye Saint-Michel de Cuxa 2.jpg|Kapiteel Saint-Michel-de-Cuxa kloostrikiriku ristikäigus
Cuxa Cloister NYC.jpg|Deemonitega kapiteel Saint-Michel-de-Cuxa kloostrikiriku ristikäigus
ChapitoStGeorges2.jpg|Kapiteel Saint-Georges-de- Boscherville'i kirikus (Seine-Maritime)
Gelnhausen Kaiserpfalz 38.JPG|Kotkakapiteel Gelnhauseni keisripalee väravaehitisel
Chapiteau-de-la-Dispute-XIe s 1379-R.jpg|Dispuuti kujutav kapiteel 11. sajandist
Santa Maria de Piascas Cantabria 2.jpg|Polükroomia jälgedega kapiteel Santa Maria de Piascase kirikus
ND-en-Vaux Chapiteau 4.jpg|Notre-Dame-en-Vaux' ristikäigu kapiteel, 12. sajand


### Gootika
Gootikale iseloomulik kapiteelikuju on karikkapiteel, ülasuunas laienev sirgete või kergelt nõgusate külgedega kapiteelivorm. Karikkapiteel esines taimdekooriliste pungkapiteeli ja lehtkapiteelina ning inglise varagootikale iseloomuliku peaaegu dekoorita taldrikkapiteeli kujul.

Hilisgooti arhitektuuris, näiteks Saksamaa kodakirikutes, võib kapiteel olla üldse ära jäetud; võlviroided kasvavad välja otse ümara või hulknurkse piilari pinnast, vahel eri kõrgustelt.

### Renessanss ja renessansijärgne aeg
Renessansiperioodil algas kapiteeli uus õitseng uuesti avastatud orderiarhitektuuri kontekstis, kuid kapiteelide varieeruvus oli peaaegu sama suur kui eelnenud romaanikas ja gootikas. Arhitektuuris laialdaselt kasutatud lame pilaster nõudis kapiteeli tasapinnalisust, kuigi kõrgreljeefsena, ja see mõjutas kapiteelide kujundust. 15. sajandi versioon komposiitkapiteelist on sissepoole pööratud voluutidega jäiga lehtornamendi kohal. Enamik ornamente renessansskapiteelides on siiski laenatud Rooma eeskujudelt, kuid renessanss oli suurel määral klassikalise antiikarhitektuuri interpretatsioon. Erinevalt Vana-Kreeka ja Vana-Rooma joonia sammastest, mille voluudid oli seinaga samas tasapinnas ja ainult üksikutel juhtudel pöörati voluut templi nurgasammastel 45 kraadi (Athena Nike templil Akropolisel), kuid 16. sajandi arhitekt Vincenzo Scamozzi (või Sebastiano Serlio) pööras oma joonia kapiteelidel kõik voluudid väljapoole (sama kujuga, ehkki klassitsistlikud, on näiteks ka Tartu ülikooli aula sammaste kapiteelid).

Klassikaliste orderite baasil leiutati renessansis uusi ordereid, mis sageli olid küll klassikaliste orderite variatsioonid muudetud või täiendatud dekooriga (juba klassikalises traditsioonis lubati dekoori orderi üldkuju mõjutamata varieerida), kuid eriti populaarseks sai see renessansijärgsel ajal. Benjamin Henry Latrobe'i kavandatud senati vestibüül Kapitooliumis Washingtonis (1807) kasutas arhitekt "ameerikapäraseid" Korintose kapiteele, milles akantuse asemel olid maisitõlvikud ning maisi- ja tubakalehed.

Teine väljamõeldud kapiteelitüüp oli briti arhitekti Edwin Lutyensi Delhi order New Delhi asekuninga palee jaoks (nüüd presidendi residents Rashtrapati Bhavan), kus ta kasutas India arhitektuuri motiive. Korintose orderi ainetel loodud kapiteeli akantusevööndis kulgevad ümber kapiteeli vertikaalsed sügavad vaod ja voluutide asemel ripuvad kapiteeli ülanurkadel kellad. Orderit kasutas ta ka mõnedel oma hilisematel ehitistel, nagu näiteks Campion Hall Oxfordis.


Palazzo pazzi quaratesi, capitello 02.JPG|Sissepööratud voluutidega renessansskapiteel Palazzo Pazzis
VicenzaCathedral20070708-04.jpg|Pilastri kapiteel Vicenza toomkirikul
Santostephano2.JPG|Bologna Palazzo Bolognini Amorini arkaadi kapiteel hobusepeade ja maskarooniga
Chapiteau, Style Louis XIV, objectnr A 59275.jpg|Louis XIV stiilis joonia kapiteel baroksete festoonidega voluutidel
Waging am See St. Martin Stuck 069.jpg|Baroksed inglitega ja girlandidega kapiteelid Waging am See Püha Martini kirikus
Niederschönenfeld Mariä Himmelfahrt Kapitelle 133.jpg|Korintose orderi ainetel voluutkapiteelid Niederschönenfeldi Maarja kirikus
Engelszell Stiftskirche - Nepomukaltar 4 Kapitell.jpg|Rocaille'i motiividega rokokookapiteel Engelszelli kirikus Austrias
Mausoleum Althan, Murstetten - detail.jpg|Rokokoopilastri kapiteel
Place Concorde en février 2014 04.jpg|*[[columna rostrata|Colonne rostrale]]* komposiitkapiteel Concorde'i väljakul Pariisis
Tobacco_capitel_in_the_US_capitol.jpg|Benjamin Henry Latrobe'i tubakakapiteel USA Kapitooliumi vestibüülis
Corn-capital-litchfield.jpg|Maisilehtedega kapiteel Litchfieldi villas Brooklynis, 19. sajandi lõpp
Castelul Cantacuzino-Pașcanu-Waldenburg, Detaliu capitel stânga -BC-II-m-A-00851.01.jpg|Uusromaani kapiteel Rumeenias
Castel Bérenger 1008.jpg|*[[Art nouveau]]* kapiteel Castel Béranger'l Pariisis
Cinema Sõprus3.JPG|Kino Sõprus kapiteel, näide stalinistlikust arhitektuurist


## Vaata ka
* Kujukapiteel
* Karikkapiteel
* Kotkakapiteel
* Order

## Viited

## Välislingid
* Capital. – Architectural Travels